CELEX: 22012D0214
Language: hr
Date: 2012-12-07 00:00:00
Title: Odluka Zajedničkog odbora EGP-a br. 214/2012 od 7. prosinca 2012. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 117
            
            
               HR
            
            
               Službeni list Europske unije
            
            
               234
            
         22012D0214
   
               L 081/14
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 214/2012
   od 7. prosinca 2012.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Odluku Komisije 2009/292/EZ od 24. ožujka 2009. o utvrđivanju uvjeta odstupanja za plastične košare i plastične palete u vezi s razinama koncentracije teških metala utvrđenim u Direktivi 94/62/EZ Europskog parlamenta i Vijeća o ambalaži i ambalažnom otpadu (1) treba unijeti u Sporazum o EGP-u.
            
         
               (2)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         ODLUČIO JE:
   Članak 1.
   Iza točke 7.e (Odluka Komisije 2005/270/EZ) u poglavlju XVII. Priloga II. Sporazumu o EGP-u umeće se sljedeća točka:
   
               „7.f
            
            
               
                  32009 D 0292: Odluka Komisije 2009/292/EZ od 24. ožujka 2009. o utvrđivanju uvjeta odstupanja za plastične košare i plastične palete u vezi s razinama koncentracije teških metala utvrđenim u Direktivi 94/62/EZ Europskog parlamenta i Vijeća o ambalaži i ambalažnom otpadu (SL L 79, 25.3.2009., str. 44.).”
            
         Članak 2.
   Tekst Odluke 2009/292/EZ na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. prosinca 2012., pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (2).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 79, 25.3.2009., str. 44.
   
      (2)  Ustavni zahtjevi nisu navedeni.